། མཐོ་རིས་ཀྱི་སྡེའོ༑ ༑  ༑ ༑ ས་འོག་གི་མིང་། འོག་མ་ས་འོག་རྐང་འོག་དང་།  ། སྟོབས་ལྡན་གནས་དང་བཅུད་འོག་དང་། ། ཀླུ་ཡི་འཇིག་རྟེན་བུ་ག་འཚེར།  ཁུང་བུའི་མིང་། ཁུང་དང་བུ་ག་ཁུང་བུ་དང་༑ ༑ བུ་གུ་བུག་པ་དམིགས་ཁུང་དང་། ། གསལ་མཐོང་མཁའ་མཐོང་རླུང་འབྱུང་རྣམས།  ། ཐུན་མོང་མིང་ཡིན་ས་ཁུང་དང་།  ། ས་ཕུག་དོང་སྒོ་དོང་བུག་སྒོ། མུན་པའི་མིང་། སྡོངས་བྱེད་མུན་པ་ཞི་ལྡན་དང་།  ། རབ་རིབ་ཉེར་ནུབ་མུན་ནག་སྨག། མཐུག་ན་ཤེ་མུན་སྲབ་ན་ནི།  ། ནམ་མཁའ་དག་པ་ཞེས་བྱའོ།  ། ཀུན་ཁྱབ་མུན་ཁྱབ་བགྲོད་མེད་མུན།  ། ཀླུའི་རྒྱལ་པོའི་མིང་། ཀ་དྲུའི་བུ་དང་ལྷག་མ་དང་།  ། མཐའ་ཡས་ནོར་རྒྱས་སྦྲུལ་ཅན་དང་།  ། སྦྲུལ་བྱེ་བྲག་གི་མིང་། བ་ལང་སྣ་དང་ཐིག་ལེའི་ལུས།  ། ཨ་ཛ་ག་ཉལ་རླུང་གིས་དགའ།  ། ཆུ་སྦྲུལ་དང་ནི་མྱུར་འགྲོ་འདོད།  ། ཐིག་ལེ་དཀར་ལྡན་རྔ་བོ་ཆེ།  ། ཀླ་ཀློ་གསོ་དང་ཀླ་ཀློའི་སྦྲུལ།  ། ཤུན་པ་བརྗེ་བའི་མིང་། ཤུན་པ་བརྗེས་པ་གོ་ཆ་གྲོལ༑ ༑ སྦྲུལ་སྤྱིའི་མིང་། ས་ལ་རེག་འགྲོ་ས་ལ་འཕྱེ།  ། འཁྱོག་འགྲོ་གྱ་གྱུ་འཁྱུག་འགྲོ་འཕྱེ༑ ༑ མཆེ་བ་དུག་ཅན་དུག་འཛིན་དང་།  ། འགྲོས་ཀྱོག་རྣམ་འཛིན་འཁོར་ལོ་ཅན༑ ༑ འཁྱིལ་བ་རྐང་སྦས་མིག་གིས་ཐོས།  ། ལྟོ་འཕྱེ་གདེངས་ཅན་གཟར་བུ་མགོ༑ རྒྱབ་རིངས་ཟས་ངན་ཁུང་དུ་ཉལ། ། བྲང་མགྲོ་རྐང་གིས་མི་འགྲོ་དང་།  ། རྨུགས་འགྲོ་དང་ནི་འཕེལ་ག་ཅན།  ། རླུང་ཟའོ་སྦྲུལ་ལས་བྱུང་བ་ནི།  ། དུག་དང་རུས་པ་ལ་སོགས་སོ།  ། གདེངས་ཀའི་མིང་། སྥུ་ཊ་ཡཱན་དང་ཕ་ཎ་གཉིས།  ། ཀཉྩུ་ཀ་དང་ནི་རྨོ་ཀ། སྦྲུལ་དུག་གི་མིང་། ཀྵེ་ཌ་ག་ར་ལཾ་གྱི་དུག། ཀཱ་ཀོ་ལ་དང་ཀཱ་ལ་ཀཱུཊ།  ། ཧ་ལ་ཧ་ལཱ་སཱ་རོཥྟི་ཀ། སོལྐི་ཀ་དང་ཚངས་པའི་བུ།  ། པྲ་དཱི་པ་ནཿདཱ་ར་ད།  ། བེའུའི་ལྟེ་བ་ཞེས་བྱ་བ། ། དུག་གི་དབྱེ་བ་རྣམ་དགུའོ།  ། དུག་གི་སྨན་པའི་མིང་། དུག་གི་སྨན་པ་དུག་སེལ་དང་། ། སྦྲུལ་འཛིན་པའི་མིང་། སྦྲུལ་འཛིན་དང་ནི་ཏུཎྜི་ཀ། དམྱལ་བའི་མིང་། དམྱལ་བ་དང་ནི་ངན་འགྲོའི་མཐིལ།  ། འདོད་འབྲས་བྲལ་དང་ངན་འགྲོའོ།  ། དེ་ཡི་དབྱེ་བ་ཚ་བ་སོགས།  ། ཡི་དྭགས་ཀྱི་མིང་། ཡི་དྭགས་གྲུབ་མེད་འཚོ་དཔལ་མིན།  ། དེའི་སྡུག་བསྔལ་གྱི་མིང་། འགྲོ་བྲལ་ངན་ཁྱབ་བླ་མེད་དང་།  ། བརྣག་དཀའ་ངན་མྱོང་∶¡Ãཚེར་མ་(《¡¶ཞ》¡འཚོ་བ་)རྩུབ།  ། ན་བ་བྲོ་ནད་སྡུག་བསྔལ་དང་།  ། ཡིད་འགྲོགས་དང་ནི་སྐྱེ་ལས་སྐྱེས།  ། དཀའ་དང་གཅོད་སྦྱོར་འཇིགས་པ་ལེན།  ། རྒྱ་མཚོའི་མིང་། ཟླ་བས་འཕེལ་དང་ཆུ་འཛིན་དང་།  ། ཕ་རོལ་མི་མངོན་ཕ་རོལ་སྒྲིབ།  ། ཆུ་ཀླུང་བདག་པོ་ཆུ་ལྡན་དང་།  ། ཆུ་སྲེལ་དང་ནི་འབབ་ལྡན་དང་།  ། ཆུ་ཅན་དུག་ཅན་ཆུ་རྒྱན་ཅན། །  རིན་ཆེན་འབྱུང་གནས་ཆུ་གཏེར་དང་།  ། ཆུ་སྲིན་བདག་པོ་ཆུ་ཡི་བདག། དེའི་བྱེ་བྲག་གི་མིང་། དེ་ཡི་བྱེ་བྲག་འོ་ཆུ་དང་།  ། ཚྭ་ཆུ་བ་ཚྭའི་ཆུ་དང་ནི།  ། ཞོ་ཆུ་དང་ནི་ཆུ་ཡི་ཆུ།  ། མར་གྱི་ཆུ་དང་བུར་ཤིང་ཆུ།  ། ཆང་གི་ཆུ་དང་ཞིམ་ཆུའོ།  ཆུ་ལ། ཁྱབ་པ་མཉམ་སྒྲིབ་ཐུར་དུ་འགྲོ། ། འདོད་བྱ་འབྲུ་ཕན་འགོག་བྱེད་དང་།  ། འཆིང་བྱེད་མི་འཆི་འཚོ་བ་དང་༑ ༑ འབྱུང་བྱེད་རྟེན་པ་ལུས་འཆིང་དང་། ། འཛག་པ་གསོ་བྱེད་རྒྱས་བྱེད་དང་༑ ༑ ཀུན་ཕྱོགས་སྙུན་བྱེད་བཏང་འགྲོ་དང་།  ། རྫི་བོ་བཏུང་བྱ་འོག་འགྲོ་དང་། །  ཟད་བྱེད་ལྟུང་བྱེད་བདེ་མཆོག་དང་།  ། སྤྲིན་གྱི་མེ་ཏོག་སྤྲིན་གྱི་བཅུད།  ། ཆུ་རླབས་ཀྱི་མིང་༑ དབའ་དང་དབའ་རླབས་མཐོར་འགྲོ་དང་།  ། མཚར་གཡོ་ཁྲེམ་གཉེར་བགྲེ་ལྡོག་དང་། ། ཆིལ་སྒྲོག་ཅེས་བྱ་རླབས་ཀྱི་མིང་།  ། ཆུ་འཁོར་དང་ཟེགས་མའི་མིང་། ཀློང་དང་ཆུ་ཡི་འཁོར་ལོ་དང་།  ། ཆུ་འཐོར་ཐིགས་པ་ཆུ་ཕྲུ་དང་།  ། ཆུ་ཡི་ཟེགས་མའོ་ཆུ་རྒྱུན་གྱི་མིང་། རྒྱུན་འཁྱོག་དང།  ། སྦྱོར་འབྱེད་དང་ནི་རྒྱུག་ཆུའོ།  ། འདི་ན་ཀླུང་དང་ཆུ་ཀླུང་དང་།  ། འབབ་ཆུ་ཆུ་རྒྱུན་གཙང་པོའོ།  ། ཆུ་ངོགས་ཀྱི་མིང་། འགྲམ་དང་འགོག་བྱེད་ངོགས་དང་ནི།  ། ཆུ་ངོགས་དང་ནི་ཆུ་ཁ་དང་།  ། ཕ་རོལ་ཚུ་རོལ་ཕན་ཚུན་ངོགས།  ། ཆུ་སྲོལ་གྱི་མིང་། དེ་གཉིས་བར་ནི་ལྷུང་སྐྱོབ་ཡིན།  ། འདི་ན་ཆུ་སྲོལ་ཞེས་སུ་གྲགས།  ། གླིང་གི་མིང་། གཉིས་འགྲམ་དབུས་སྐམ་ཆུ་དབུས་དང་། ། ཆུ་ཡི་སྒང་ཡིན་འདི་ན་གླིང་༑ ༑ ཚལ་ཞེས་ལ་ལར་གྲགས་པ་ཡོད།  ། འདམ་རྫབ་ཀྱི་མིང་། བྱིངས་པ་རྫབ་དང་འདམ་བག་དང་།  ། འདམ་རྫབ་དང་ནི་འཇིམ་པའོ།  ། གྲུའི་མིང་། བསྐུལ་འགྲོ་སྒྲོལ་བྱེད་སྒྲོལ་བ་དང་།  ། རྩ་གཟིངས་འཕྱོས་འགྲོ་གྲུ་ཡི་མིང་།  ། འབབ་ཆུའི་མིང་། རྒྱུན་དང་འབབ་ཆུ་ཆུ་ཀླུང་ཀླུང་།  ། གྲུ་བཙས་ཀྱི་མིང་། གྲུ་གླ་སྒྲོལ་རྔན་འདིར་མཉན་གླ།  ། ཆུ་གཟར་གྱི་མིང་། ཤིང་གིས་ཆུ་འཆུ་ཆུ་གཟར་ཡིན།  ། གྲུ་ནང་གི་སྐྱེས་བུའི་མིང་།  གཟིངས་བདག་གྲུ་ཡི་ཚོང་པ་དང་།  ། རྣ་བ་འཛིན་པ་གྲུ་པ་དང་།  ། གཞན་ལས་གདོས་པ་འཛིན་པ་དང་༑ ༑ འདི་ན་མཉན་པ་སྐྱ་བ་འཛིན།  ། (《¡¶ཞ》¡《¡¶ལུ》¡+གཞན་ལ་ལྟོས་ཅིང་སྟོབས་པ་དང་། །  སེལ་བ་ཆུ་སྐྱ་འཛིན་ཞེས་ཟེར།  ། )གཟིངས་ཀྱི་བདག་པོ་གྲུ་ལ་ཞོན།  ། གྲུ་ནང་བཙུགས་པའི་ཤིང་གི་མིང་། འདྲེན་ཤིང་གྲུ་ཐག་འདོགས་སའི་ཤིང་།  ། གྲུ་སྐྱའི་མིང་། གྲུ་སྐུལ་དབྱུ་གུ་གདོས་པ་ཡིན།  ། ཆུ་ལ་འཛུགས་པ་སྐྱ་བའོ།  ། ཤིང་ཏོག་ཤིང་གི་ཏོག་རྩེ་ཡིན།  ། ཆུ་འཐོར་སྣོད་ཀྱི་མིང་། འཐོར་སྣོད་ཆུ་མཐོར་ཞེས་བྱའོ།  ། ཆུ་དྭངས་རྙོག་གི་མིང་། དྭངས་པ་ཆུ་གཙང་སྙིགས་མ་ཅན།  ། རྙོག་ཆུ་དང་ནི་ཆུ་སྙིགས་སོ།  ། ཆུ་གཏིང་རིང་ཐུང་གི་མིང་། གཞོལ་བ་ཟབ་པ་ཟབ་མོ་སྟེ།  ། དེ་ལས་བཟློག་པ་གསལ་ལེ་བ།  ། འོག་གཞི་མི་རེག་རབ་མེད་དོ། ། ཉ་པའི་མིང་། ཆུ་གནས་ཉ་པ་དོལ་ཐོགས་ཀྱང་།  ། ཉ་རྒྱའི་མིང་།  འཆུ་བ་དྲ་བའོ་ཤ་ན་ཡི། ། སྲད་བུ་པ་པི་ཏྲ་ཀ་ཟེར།  ། སྨྱུག་མའི་དྲ་བ་ཉ་འཛིན་ནོ།  ། ལྕགས་ཀྱུའི་མིང་། ཉ་འབིགས་འཆིལ་པ་ཞེས་སུ་གྲགས།  ། ཉ་སྤྱིའི་མིང་། སྤུ་རིངས་ཉ་དང་སྤྲོ་བ་ཅན།  ། འགྲོ་ལྡན་དང་ནི་སྣ་ཚོགས་རྒྱུ།  ། སྒོང་སྐྱེས་རྣམ་འཕྱོ་བྱང་བུ་ཅན།  ། ཤ་ཀུ་ལཱརྦྷ་ག་ཊ་ཀཿཉའི་བྱེ་བྲག་གི་མིང་། མཆེ་བ་སྟོང་ལྡན་རྒྱབ་མཐོ་དང་།  ། སྟེང་འགྲོ་དང་ནི་ཤི་ཤུ་ཀཿཙི་ལི་ཙི་མ་འདམ་བུའི་ཉ།  ། ཉ་གཞོན་ནུ་ལ། པྲོཥྛི་དང་ནི་ཤ་པ་རཱི།  ། སྒོ་ང་ཕྲ་མོའི་ཉ་ཚོགས་ལ།  ། ཚང་མའོ་དེ་བཞིན་རི་ཥཿདང་།  ། རོ་ཧི་ཏ་དང་མངྐུ་རཿཤཱ་ལ་དང་ནི་རཱ་ཛཱི་བ། ། ཤ་ཀུ་ལ་དང་ཏི་མིཿདང་།  ། ཆུ་སྲིན་སོགས་སྲཽག་ཆགས་ཀྱི་མིང་། ཉ་མིད་ལ་སོགས་ཆུ་སྲིན་ནི།  ། ཉ་ཡི་རིགས་གཏོགས་དེའི་བྱེ་བྲག། བྱིས་པ་གསོད་དང་ཤངྐ་བ༑ ༑ མ་ཀ་རཱ་ལ་སོགས་པ་རྣམས།  ། ཀུ་ལི་ར་དང་ཀརྐ་ཊའོ།  ། ཤུགས་ངན་དང་ནི་ཀ་མ་ཐྲ།  ། འགྲམ་སྐྱོང་དང་ནི་གྲཱིའི་ཧ་དང་།  ། སྤ་སྐོང་འདི་ན་རུས་སྦལ་ཟེར།  ། ན་ཀྲ་དང་ནི་ཀུམྦྷི་རའོ།  ། ས་ཡི་འཁྲི་ཤིང་སྲོག་ཆགས་དང་།  ། ད་བྱིད་སྐྱིན་གོར་རྣམ་གྲངས་ཡིན།  ཁྲག་འཐུང་དང་ནི་ཛ་ལཽ་ཀཿཆུ་ཤིག་པ་ཡིན་འདིར་པད་པ། །  འགའ་ཞིག་སྲོག་ཆགས་པདྨ་ཟེར།  ། མུ་ཏིག་སྥོ་ཊཿརྣམ་གྲངས་ཡིན།  ། མུ་ཏིག་སྐྱེད་ལ་འདིར་ཉ་ཕྱིས།  ། ཉ་སྐྱོགས་ཀྱང་དེ་དུང་དང་ནི།  ། ཀམྤུ་ར་དང་དུང་ཕྲན་ནོ།  ། ཆུ་ཡི་ཉ་ཕྱིས་ཉ་སྐྱོགས་སོ།  ། སྦལ་པ་དབྱར་སྐྱེས་འཕར་འགྲོ་དང་།  ། དརྡུ་རའོ་རུས་སྦལ་མོ།  ། དུ་ལིཿཞེས་བྱ་མངྐུ་རའོ། ། ཆུང་མ་རྭ་ཅན་མ་ཞེས་གྲགས།  འཁྱྀལ་ཆུའི་མིང་༑ ཁྲོན་པ་རབ་འདྲེན་ཆུས་སྐྱོབ་དང་།  ། རྫིང་བུའི་མིང་། མུ་ཁྱུད་ཅན་ཡིན་རྫིང་བུ་དང་༑ ༑ ཡོངས་བསྐོས་དང་ནི་ལྷས་བསྐོས་པའོ། ། མཚོ་ཕྲན་སོགས་ཀྱི་མིང་། པདྨའི་འབྱུང་གནས་སྒྲ་ལྡན་དང་།  ། ཆུ་གནས་འབབ་པ་མཚོ་ཡིན་ཏེ།  ། ཆུ་ངན་མཚེའུ་རྫིང་བུ་དང་།  ། རྫིང་རིངས་རྫིང་གི་བྱེ་བྲག་ཡིན།  ། ཆུ་སྤྱིའི་མིང་། སྒྲ་ལྡན་འགྱུས་འགྲོ་དབའ་རླབས་ཅན།  ། ཟི་མ་ཅན་དང་ཆུ་ངོགས་ཅན།  ། ཀླུང་ཅན་དང་ནི་གཡོ་བ་ཅན༑ ༑ རྒྱུན་ཅན་དང་ནི་གླིང་ཅན་མ། ། འཛག་ལྡན་གཞོལ་འགྲོ་མཚོར་འབབ་བོ༑ ༑ གངྒཱའི་མིང་། གངྒཱ་དང་ནི་ཁྱབ་འཇུག་རྐང་།  ། ཛ་ཧྣུའི་བུ་མོ་ལྷ་ཡི་ཆུ།  ། སྐལ་ལྡན་ཤིང་རྟ་ལམ་གསུམ་འབབ།  ། རྒྱུན་གསུམ་པ་དང་འཇིགས་པའི་མ།  ། ཡ་མུ་ནཱའི་མིང་༑ རྩོད་ལྡན་ཉི་མའི་བུ་མོ་དང་།  ། ཞི་བའི་སྲིང་མོ་ཡ་མུ་ནཱ།  ། སིནྡྷུ་ལ། རེ་ཝཱ་ཏ་དང་ནརྨ་དྭ། ། ཟླས་བྱུང་དེ་ཆའི་བུ་མོ་དང་།  ། ལག་ཆུ་དང་ནི་རྟག་པའི་ཆུ།  ། སི་ཏཱའི་མིང་། དཔུང་པས་བྱིན་དང་དཀར་པོ་འབབ།  ། སི་ཏཱ་དྲུཿདང་བརྒྱར་གྱེས་དང་།  ། ཞགས་པ་གྲོལ་དང་བི་པཱཥྟུ།  ། ཆུ་བོ་གཞན་གྱི་མིང་། དམར་སྐྱ་དང་ནི་གསེར་དངུལ་ལོ།  ། འདམ་བུ་ཅན་དང་དབའ་ཅན་དང་།  ། ཟླ་བའི་ཆ་དང་དབྱངས་ཅན་མ།  ། ཀཱ་བེ་རཱ་དང་ས་རི་ཏ། ། གཞན་ཡང་བྱེ་བྲག་དུ་མ་ཡོད།  ། ཆུ་བོ་འདྲེས་པ་ཆུ་བོ་འདུས།  ། ཆུ་ཡི་ལམ་ནི་ཝ་ཏིའོ། ། མེ་ཏོག་གི་དྲིའི་མིང་། དྲི་བཟང་ཆུ་འཕྲོག་ཡིད་ཚིམ་དང་། ། ཨུཏྤལ་སྤྱི་ལ། མཚམས་དམར་དེ་བཞིན་སྟེང་དུ་འཐུང་།  ། ཀུ་བ་ལ་གཉིས་ཨུཏྤལ་མིང་།  ། དེའི་བྱེ་བྲག་སོགས་ཀྱི་མིང་། སྔོ་ན་ཨིནྡྲི་བཱ་ར་སྟེ།  ། དཀར་ན་ས་སྒྲོགས་ས་མོས་སོ།  ། དེ་ཡི་སྡོང་བུ་ཤ་ལུ་ཀ།  ཆུ་ཡི་ལོ་མ་བུམ་པ་ཅན།  ། ཆུ་ཡི་སྔོ་ནི་ཤེ་བེ་ལ།  ། ཆུར་ཉལ་འདི་ནི་ཟི་མ་ཟེར། ། ཀུ་མུད་མང་པོ་ཡིད་མོས་ཚལ།  ། པདྨ་སྤྱི་བྱེ་བྲག་སོགས་ཀྱི་མིང་། པདྨ་མང་པོ་ན་ལི་ནི། ། པད་ཅན་པད་ཚལ་པདྨའི་ཚོགས། ། རྐང་འགྲོས་བཅིངས་བཟང་རྩིབས་རྙེད་དང་། ། ཨུཏྤལ་ཆེན་པོ་འདབ་སྟོང་པ།  ། ཆུ་རྒྱན་འདབ་བརྒྱ་ཆུར་ཉལ་དང་༑ ༑ ཆུ་སྐྱེས་ཆུར་གནས་མཚོར་སྐྱེས་དང་།  ། ཟེ་འབྲུའི་ཕྲེང་ལྡན་སྡོང་བུ་སྐྱེས། །  ཆབ་འཁྲུངས་དང་ནི་པུཥྐ་ར།  ། པུཎྜ་རཱི་ཀ་པདྨ་དཀར།  ། དམར་ན་མཚོ་སྐྱེས་ཨུཏྤ་ལ༑ ༑ དམར་པོ་ཀོ་ཀ་ན་ད་ཟེར།  ། སྡོང་བུའི་མིང་། སྡོང་བུ་དང་ནི་ཆུ་བ་དང་།  ། རྐང་བུ་དང་ནི་ངར་པ་སོགས། ། མེ་ཏོག་རྣམས་ཀྱི་རྩ་བ་ཡིན།  ། ལྟེ་བ་ལ། སྙིང་པོ་ཤི་ཕཱ་ཀནྡཿནི།  ། གེ་སར་གྱི་མིང་། དབུས་ཡིན་ཟེ་འབྲུ་སྐྲ་རྡུལ་དང་། ། ཟེ་བ་གེ་སར་རྣམ་གྲངས་སོ།  ། འདབ་མའི་མིང་། ལེགས་པར་འཕེལ་བ་འདབ་མ་གསར།  ། ལྟེ་བ་ས་བོན་མཛོད་ཡིན་ནོ།  ། ས་འོག་གི་སྡེའོ། །  ། ། མཐོ་རིས་མཁའ་དང་ཕྱོགས་དུས་བླཽ། ། སྒྲ་སོགས་གར་དང་བཅས་པ་དང་།  ། ས་འོག་གདེངས་ཅན་དམྱལ་བ་ཆུ། ། དེ་དག་དང་ནི་འབྲེལ་བཅས་བཤད༑ ༑ འཆི་མེད་མཛོད་ལས་བཤད་བཞིན་འདིར་དགོས་རྣམས།  ། སྒྲ་དོན་ཇི་བཞིན་བསྒྱུར་ནས་ངས་འདི་བཤད།  ། ད་དུང་ལེགས་ཆ་དུ་མ་ཡོད་མོད་ཀྱི།  ། ཕལ་ཆེར་ཉུང་ལ་དགའ་ཕྱིར་རེ་ཞིག་བཞག། གྲགས་དང་མ་གྲགས་བརྡ་དང་བརྡ་མིན་དང་།  ། སྒྲ་འགྱུར་ལེགས་ཉེས་བསྒྱུར་དང་མ་བསྒྱུར་དང་།  ཁམས་དང་ཉེར་སྒྱུར་འཆད་ལུགས་ཐ་དད་དང་། ། མི་འདྲའི་དབྱེ་བ་གཞན་དུ་ངས་བཤད་མོད༑ ༑ གཞུང་བཤད་པ་དང་སྙན་ངག་སྦྱོར་འདོད་རྣམས།  ། ལེགས་པར་སྦྱར་བའི་སྐད་ཀྱི་རྗེས་འཇུག་པའི།  ། ཚིག་གི་གཏེར་འདི་ཟུངས་ལ་གང་དགོས་སྦྱོར། ། ལྷར་བཅས་འཇིག་རྟེན་དགའ་བའི་ཚིག་ཡིན་ནོ། ། དགེ་བ་འདི་ཡིས་བདག་དང་སེམས་ཅན་རྣམས།  ། ཤེས་བྱའི་དཀྱིལ་འཁོར་ཀུན་ལ་རབ་ཡངས་བློས། ། དཔལ་འབྱོར་དགེ་ལེགས་ཀུན་གྱི་གནས་བསྒྲུབས་ཏེ། ། ཐམས་ཅད་གཟིགས་པའི་གོ་འཕང་མྱུར་ཐོབ་ཤོག། ཚིག་གི་གཏེར་ཞེས་བྱ་བའི་བསྟན་བཅོས་འདི་ནི་ཡོངས་སུ་གྲགས་པའི་ཤེས་བྱའི་གནས་ཕལ་མོ་ཆེ་བླཽ་ཡུལ་དུ་བྱས་པ།  སྒྲ་དང་།  ཚད་མ་དང་། སྡེབ་སྦྱོར་དང་། ཚིག་གི་རྒྱན་དང་།  སྙན་ངག་དང་།  མིང་གི་མངོན་བརྗོད་∶¡Ãདང་། རྩིས་དང་། སྨན་དཔྱད་དང་། བཟོའི་གནས་(《¡¶ཞ》¡-དང་།  རྩིས་་་་་་་བཟོའི་གནས་)ལ་སོགས་པ་མཁས་པ་རྣམས་འཇུག་པའི་ཡན་ལག་ཐམས་ཅད་ལ་སྦྱངས་ཤིང་། ལུང་དང་རིགས་པའི་དེ་ཁོ་ན་ཉིད་ཕྱིན་ཅི་མ་ལོག་པར་ཁོང་དུ་ཆུད་པ། ཤཱཀྱའི་དགེ་སློང་ཀུན་དགའ་རྒྱལ་མཚན་དཔལ་བཟང་པོས༑ དཔལ་ས་སྐྱའི་གཙུག་ལག་ཁང་དུ་ལེགས་པར་སྦྱར་བ་རེ་ཞིག